ครบ6สัปดาหลังคลอดวันที่2เมษายน ได้ไปฉีดยาคมกำเนิดแบบ1เดือนเมื่อวันที่4เมษายน มามีอะไรกับแฟนวันที่8เมษายน หลั่งใน อยากทราบว่าจะมีสิทธิตั้งครรภ์มั้ยคะ ถ้ากินยาคุมฉุกเฉินจะได้มั้ยคะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์แต่หากได้ให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีดังนั้นหาก ได้ให้นมลูกทุกวัน โอกาสที่จะตั้งครรภ์ที่ 6 สัปดาห์ ถือว่ายังน้อยอยู่ อาจไม่จำเป็นต้องทานยาคุมฉุกเฉินค่ะ แต่หากไม่ได้ให้นมลูก การฉีดยาไปเพียงแค่ 5 วัน โดยที่ไม่ได้เป็นการฉีดในวันที่ประจำเดือนมา โอกาสที่จะตั้งครรภ์อาจมีได้ ในกรณีนี้ แนะนำให้ทานยาคุมฉุกเฉินค่ะสำหรับยาฉีดคุมกำเนิดที่ฉีดทุก 1 เดือนนั้น เป็นยาฉีดชนิดฮอร์โมนรวม ซึ่งอาจมีผลไปลดการหลั่งของน้ำนมได้ ดังนั้นหากต้องการให้นมลูก ไม่แนะนำให้ฉีดยาคุมกำเนิดชนิดนี้ ควรฉีดยาคุมชนิดฮอร์โมนเดี่ยว ชนิดที่ฉีดทุก 2 หรือ 3 เดือนค่ะ